Ir-rappreżentanti tal-gvernijiet ta' l-Istati Membri, bi ftehim komuni, adottaw dikjarazzjoni dwar it-twaqqif ta' Aġenzija Ewropea dwar is-Sigurtà tan-Netwerks u l-Informazzjoni. L-Aġenzija għandha topera bħala punt ta' referenza u toħloq kunfidenza permezz ta' l-indipendenza, il-kwalità tal-parir li hija tagħti u l-informazzjoni li tqassam, it-trasparenza tal-proċeduri tagħha u tal-metodi li bihom topera, u d-diliġenza tagħha fit-twettiq tal-kompiti assenjati lilha. (Deċiżjoni tal-Kunsill tad-19 ta' Frar 2004 meħuda fuq bażi ta' l-Artikolu 251 tat-Trattat)

Objettivi 1. L-Aġenzija ssaħħaħ il-kapaċità tal-Komunità, ta' l-Istati Membri u tan-negozji tal-Komunità sabiex jipprevjenu, jindirizzaw u jirrispondu għall-problemi tas-sigurtà tan-netwerks u l-informazzjoni. 2. L-Aġenzija tipprovdi assistenza u pariri lill-Kummissjoni u lill-Istati Membri dwar kwistjonijiet li għandhom x'jaqsmu sigurtà tan-netwerks u l-informazzjoni li jaqgħu taħt il-kompetenzi tagħhom. 3. L-Aġenzija tiżviluppa livell għoli ta' kompetenza u tuża din il-kompetenza biex tistimula koperazzjoni wiesgħa bejn l-atturi mis-setturi pubbliċi u privati. 4. L-Aġenzija tassisti l-Kummissjoni, meta tkun mitluba, biex tiżviluppa l-leġiżlazzjoni Komunitarja fil-qasam tas- sigurtà tan-netwerks u l-informazzjoni.

Kompiti L-Aġenzija: (a) tiġbor l-informazzjoni fuq riskji kurrenti u emerġenti li jistgħu jipproduċu impatt fuq in-netwerks tal-komunikazzjonijiet elettroniċi; (b) tipprovdi lill-Parlament Ewropew, il-Kummissjoni u korpi Ewropej jew korpi nazzjonali kompetenti b'pariri u assistenza. (ċ) issaħħaħ il-koperazzjoni bejn l-atturi f'dan il-qasam; (d) tiffaċilita l-koperazzjoni fuq metodoloġiji komuni sabiex jindirizzaw kwistjonjiet relatati mas-sigurtà tan-netwerks u l-informazzjoni. (e) tikkontribwixxi sabiex tqajjem kuxjenza fuq kwistjonijiet relatati mas-sigurtà tan-netwerks u l-informazzjoni; (f) tassisti l-Kummissjoni u l-Istati Membri fir-relazzjonijiet ma' l-industrija; (g) tfittex standards; (h) tagħti pariri lill-Kummissjoni dwar ir-riċerka fil-qasam tan-netwerk u l-informazzjoni; (i) tippromwovi l-attivitajiet fuq l-istima tar-riskju, dwar soluzzjonijiet ta' prevenzjoni; (j) tikkontribwixxi għall-koperazzjoni ma' pajjiżi terzi.

1 Bord Amministrattiv 1. Huwa kompost minn rappreżentant minn kull Stat Membru, tlett rappreżentanti maħturin mill-Kummissjoni u tlett rappreżentanti, mingħajr id-dritt tal-vot, kull wieħed minnhom jirrappreżenta l-gruppi li ġejjin: (a) l-industrija tat-teknoloġiji ta' l-informazzjoni u tal-komunikazzjoni; (b) il-gruppi tal-konsumaturi; (c) esperti akkademiċi. 2. Il-membri tal-Bord jistgħu jkunu sostitwiti b'alterni. 2 Direttur Eżekuttiv 1. L-Aġenzija hija mmexxija mid-Direttur Eżekuttiv tagħha, li huwa indipendenti fit-twettiq tad-dmirijiet tiegħu. 2. Id-Direttur Eżekuttiv huma maħtur għal kariga ta' ħames snin. 3 Verifika esterna Il-Qorti ta' l-Awdituri 4 Verifika interna L-Awditur Intern tal-Kummissjoni 5 Awtorità ta' Kwittanza Il-Parlament fuq rakkomandazzjoni tal-Kunsill.

Baġit finali għall-2006: 6.9 (6.3) miljun euro (100 % sussidju tal-Komunità) Numru tal-persunal fil-31 ta' Diċembru 2006: 44 (38) kariga skond il-pjan ta' twaqqif, karigi okkupati: 38 (35) 8 (15) persunal ieħor Total tal-persunal: 46 (50) assenjati fid-dmirijiet li ġejjin: operattivi: 24 (22) amministrazzjoni: 22 (28)